《元气堂成 其五》
明代·何吾驺

海滨何敢况天民，喜伴村翁结纳真。已悟阎浮皆借寓，得看沧海此扬尘。

閒深夏日如冬日，卧稳花茵胜阁茵。朝旭烟扉才一线，葛巾蜡屐静垂纶。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。